Til en god gave hører også et godt og personligt kort. Det viser omtanke og omsorg at ønske glædelig fars dag med et tilhørende kort. Det er altid en god idé at kunne skrive søde ord til fars dag og henvise til en god oplevelse eller begivenhed, I har været fælles om – og takke for den gode tid, I havde sammen. Alternativt kan der skrives om en begivenhed, sammenkomst eller en anden oplevelse, som I skal være sammen om i den nærmeste fremtid. Sådanne tanker luner hos modtageren og viser, at der ligger personlige tanker bag gaven og kortet.